Artur Schnabel (17 April 1882 – 15 Augustus 1951) was 'n Oostenrykse pianis wat klassieke musiek gespeel het, asook 'n komponis en onderwyser.
Schnabel was bekend om sy intellektuele erns as 'n musikant, en het derhalwe deurgaans pure tegniese bravade vermy. Hy is van die 20ste eeu se mees gerespekteerde en belangrike pianiste, en sy speelwerk het 'n merkbare lewendigheid, spiritualiteit en diepte getoon wat betref sy interpretasies van die klassieke Oostenryks-Duitse werke, veral die van Beethoven en Schubert.
Schnabel het in 1898 na Berlyn getrek, en het aldaar sy buiging gemaak met 'n konsert by die Bechstein-Saal. Na die Eerste Wêreldoorlog het Schnabel wyd getoer en die Verenigde State sowel as Rusland en Engeland besoek.
Hy het aanvanklike bekendheid verwerf danksy orkestrale werke wat hy onder die dirigent Arthur Nikisch opgevoer het, sowel as in Kamermusiek en deur die begeleiding van sy toekomstige vrou, die Contralto Therese Behr, in Liedere.
Schnabel was Joods, en het Berlyn in 1933 verlaat nadat die Nasionaal-Sosialistiese Duitse Arbeidersparty oorgeneem het. Hy het vir 'n rukkie in Engeland gewoon terwyl hy meestersklasse gegee het by Tremezzo naby die Como-meer in Italië, voordat hy in 1939 aanbeweeg het na die Verenigde State. In 1944 het hy 'n genaturaliseerde burger van die V.S.A. geword. Hy het 'n onderwyspos aangeneem by die Universiteit van Michigan. Van sy leerlinge was onder andere die komponis Sam Raphling. Teen die einde van die Tweede Wereldoorlog het hy teruggekeer na Europa en hom in Switserland gevestig.
Schnabel se dogter Elizabeth Rostra is in 1899 in die Tsjeggiese stad van Brno gebore toe Schnabel maar sewentien jaar oud was. Elizabeth se geboorte was die gevolg van 'n jeugdige liefdesverhouding. Sy het 'n pianis en klavierpedagoog geword en was getroud met 'n psigoanalis. Sy is in 1995 in Switserland oorlede.
In 1905 het Artur Schnabel getrou met die contralto en Lieder singer Therese Behr (1876-1959). Hulle het twee seuns gehad naamlik Karl Ulrich Schnabel (1909–2001) wat ook 'n klassieke pianis geword het sowel as 'n bekende pedagoog, en Stefan Schnabel (1912–99), wat 'n gerespekteerde akteur geword het. Die Schnabel gesin het 'n lewenslange, naby verhouding gehad met Artur Schnabel se dogter uit sy vroeëre verhouding, Elizabeth Rostra.
Schnabel was die beste bekend vir sy toewyding aan die kern van die Duitse komponiste, en veral die Weense klassiek werke van Mozart, Beethoven en Schubert. Hy was ook bekend vir sy opvoerings van werke deur Brahms en Schumann. Hy het ook werke deur Bach gespeel en opgeneem.
Dit is nie duidelik waarom Schnabel nie die werke ingesluit het in sy opname-repertoire in die 1930's nie, na sy finale vertrek uit Duitsland nie. Hy het beweer dat dit so was omrede hy besluit het dat hy slegs "musiek wat beter is as wat dit opgevoer kan word" kan speel.  Dit is al egter deur sommige persone voorgestel dat "Schnabel, ontwortel van sy inheemse erfenis, dalk vasgeklou het aan die groot Duitse komponiste in 'n poging om sy kulturele oorsprong lewendig te hou".
In onlangse jare is 'n aantal van sy komposisies (merkbaar voorgestaan deur die violis Paul Zukofsky) opgeneem en beskikbaar gemaak op CD, insluitende drie van sy strykkwartette, die drie simfonieë, 'n rapsodie vir orkes, en vier solo klavierwerke: sy sonata, Danssuite, Stuk in Sewe Bewegings (1935-37) en Sewe Stukke (1947). Die Pianis Jenny Lin sal Schnabel se volledige musiek vir klavier opneem vir die Steinway & Sons etiket vir vrystelling in die begin van 2019..